CELEX: 32010R1084
Language: hu
Date: 2010-11-25 00:00:00
Title: A Bizottság 1084/2010/EU rendelete ( 2010. november 25. ) a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló 612/2009/EK rendeletnek az aktív feldolgozás szerinti helyettesítő rendszer tekintetében történő módosításáról

26.11.2010   
            
            
               HU
            
            
               Az Európai Unió Hivatalos Lapja
            
            
               L 310/1
            
         A BIZOTTSÁG 1084/2010/EU RENDELETE
   (2010. november 25.)
   a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló 612/2009/EK rendeletnek az aktív feldolgozás szerinti helyettesítő rendszer tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 167. és 170. cikkére, összefüggésben 4. cikkével,
   mivel:
   
               (1)
            
            
               A 612/2009/EK bizottsági rendelet (2) 12. cikke (4) bekezdésének második albekezdése szerint visszatérítést kell nyújtani abban az esetben, amikor az összetevő vagy összetevők, amelyek tekintetében a visszatérítést igénylik, eredetileg az (1) bekezdés szerint közösségi (jelenleg uniós) származásúak és/vagy ott szabad forgalomban voltak, de már nincsenek szabad forgalomban, kizárólag azért, mert más termékekbe épültek be. Az említett rendelkezés akkor alkalmazandó, ha a közösségi eredetű és/vagy szabad forgalomban lévő termékeket a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (3) 114–129. cikkében meghatározottak szerinti aktív feldolgozási eljárás alapján dolgozzák fel.
            
         
               (2)
            
            
               A 2913/92/EGK rendelet 84. cikke (1) bekezdésének b) pontja és 89. cikke szerint az aktív feldolgozási eljárás egy gazdasági vámeljárás és egy felfüggesztő eljárás, amely lezárul, ha ezen rendelkezés alá vont áru, végtermék vagy feldolgozott termék új vámjogi sorsot kap.
            
         
               (3)
            
            
               A 2913/92/EGK rendelet 115. cikke (1) bekezdésének értelmében a vámhatóság engedélyezi a végtermék helyettesítő áruból történő előállítását és a helyettesítő áruból előállított végtermék kivitelét a Közösségből az importáru behozatala előtt. Az említett rendelet 114. cikke (2) bekezdésének e) pontja értelmében a helyettesítő áruk meghatározása a következő: a végtermék előállításához az importáru helyett használt közösségi áruk. A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (4) 545. cikkének (2) és (3) bekezdése értelmében a helyettesítő áruk és az azokból előállított végtermékek nem közösségi árukká, az importáruk pedig közösségi árukká válnak a vámeljárások lezárulásáról szóló nyilatkozat elfogadásának időpontjában, vagy ha az importárukat a vámeljárások lezárása előtt piaci forgalomba hozzák, vámjogi helyzetüket a piaci forgalomba hozatal időpontjában változtatják meg. Előzetes kivitel esetén a végtermékek a kiviteli nyilatkozat elfogadásakor válnak nem közösségi árukká, azzal a feltétellel, hogy az importárukat vámeljárás alá vonják; az importáruk a vámeljárás alá vonásuk időpontjában válnak közösségi árukká.
            
         
               (4)
            
            
               Mivel a helyettesítő áruk felhasználásáról szóló szabályok értelmében az importáruk vámjogi helyzete közösségi helyzetté változik, és azáltal lezárul vagy le fog zárulni az aktív feldolgozásról szóló rendelkezés, így az importárukra nem vonatkoznak a behozatali vámok. Következésképp a közösségi eredetű exportált helyettesítő termékekre vonatkozó uniós árszintet ebben a helyzetben az importáruk világpiaci árszintje kárpótolja, ezért az 1234/2007/EK rendelet 162. cikke alapján az exportált helyettesítő termékek esetében nem indokolja semmi a világpiaci ár és az uniós ár közötti különbség export-visszatérítés révén történő kiegyenlítését.
            
         
               (5)
            
            
               Az egyértelműség és a jogbiztonság érdekében indokolt egyértelműen kizárni az export-visszatérítések nyújtásának lehetőségét a 612/2009/EK rendeletből, amennyiben az áruk kivitele a helyettesítő áruk felhasználásáról szóló szabályok szerint történik.
            
         
               (6)
            
            
               A 612/2009/EK rendeletet ezért ennek megfelelően módosítani szükséges.
            
         
               (7)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 612/2009/EK rendelet 12. cikkének (1) bekezdése a következő albekezdéssel egészül ki:
   
      „A 2913/92/EGK rendelet 114. cikke (2) bekezdésének e) pontja értelmében a helyettesítő áruként használt termékekre nem nyújthatók export-visszatérítések.”
   
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 25-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 186., 2009.7.17., 1. o.
   
      (3)  HL L 302., 1992.10.19., 1. o.
   
      (4)  HL L 253., 1993.10.11., 1. o.